Document ID: 31982D0077

ΑΠΌΦΑΣΗ ΤΟΥ ΣΥΜΒΟΥΑΙΟΥ
τῆς 27ης Ἰουνίου 1980
περί τῆς ὑπογραφῆς καί τῆς καταθέσεως δηλώσεως προσωρινῆς ἐφαρμογῆς τῆς συμβάσεως περί τῆς ἐπισιτιστικῆς βοήθειας 1980
(82/77/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Ἔχοντας ὑπόψη:
τή συνθήκη περί ἱδρύσεως τῆς Εὐρωπαϊκῆς Οἰκονομικῆς Κοινότητος, καί ἰδίως τό ἄρθρο 113,
τή σύσταση τῆς Ἐπιτροπῆς,
Έκτιμώντας:
ὅτι ἡ σύμβαση περί τῆς ἐπισιτιστικῆς βοήθειας 1980, στό ἑξῆς ἀποκαλούμενη «σύμβαση», ἐνθαρρύνει τή διεθνή συνεργασία καί συμβάλλει στήν πραγματοποίηση τῶν στόχων τῆς Κοινότητος, ἰδίως στόν τομέα τῆς πολιτικῆς συνεργασίας μέ τίς ἀναπτυσσόμενες χῶρες·
ὅτι είναι ἐπιθυμητό ἡ Κοινότης νά ἐφαρμόσει προσωρινά αὐτή τή σύμβαση καί νά καταθέσει δήλωση γιά τό σκοπό αὐτό,
ΑΠΟΦΑΣΙΖΕΙ:
Ἄρθρο 1
Ἠ Εὐρωπαϊκή Οἰκονομική Κοινότης ἐφαρμόζει προσωρινά τίς διατάξεις τῆς συμβάσεως περί τῆς ἐπισιτιστικῆς βοήθἐιας 1980, μέ ἰσχύ ἀπό τήν ἡμερομηνία καταθέσεως τῆς δηλώσεως πού αναφέρεται στό παράρτημα.
Ἄρθρο 2
Ὁ Πρόεδρος τοῦ Συμβουλίου ἐξουσιοδοτεῖται νά ὁρίσει τό πρόσωπο, στό ὁποῖο ἀνατίθεται νά ὑπογράψει τή δήλωση πού αναφέρεται στό παράρτημα, καί νά τήν καταθέσει στήν κυβέρνηση τῶν Ἡνωμένων Πολιτειῶν τῆς Ἀμερικῆς.
Ἔγινε στό Λουξεμβοῦργο, στίς 27 Ἰουνίου 1980.

Labels: 15
19
5